Document ID: 32004R1288

32004R1288
L 243/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1288/2004 НА КОМИСИЯТА
от 14 юли 2004 година
относно постоянното разрешение на определени добавки и временното разрешение за нова употреба на добавки, които вече са разрешени при храненето на животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 1756/2002 (2), и по-специално член 3 и член 9г, параграф 1 и член 9д, параграф 1 от нея,
като има предвид, че:
(1)
Директива 70/524/ЕИО предвижда издаването на разрешителни за добавки за употреба в рамките на Общността. За добавките, посочени в част II на приложение В към посочената директива, могат да бъдат издадени разрешителни без ограничение във времето, ако са изпълнени определени условия.
(2)
Използването на препарата богат на аstaxanthin Phaffia Rhodozyma (ATCC 74219) като оцветител за сьомгата и пъстървата беше разрешено за определен период от време с Регламент (ЕО) № 2316/98 на Комисията (3).
(3)
Бяха предадени нови данни в подкрепа на заявлението за разрешително без ограничение във времето на валидността за този оцветител. Оценката показва, че са изпълнени условията, предвидени в Директива 70/524/ЕИО за издаване на такова разрешително.
(4)
Научната група за добавките и продуктите или субстанциите, които се използват в храните за животни, към Европейския орган за безопасност на храните (ЕОБХ) представи положително становище на 22 януари 2003 г. относно ефикасността на добавката в категориите на сьомгата и пъстървата. Във второ становище, което е било прието на 1 април 2004 г., Европейският орган за безопасност на храните стига до заключението, че маята в този продукт не е жив организъм и че не се очаква да има каквито и да било последици върху околната среда при условията за употреба, заложени в приложение I към настоящия регламент.
(5)
Използването на препарата от микроорганизми Saccharomyces cerevisiae (NCYC Sc 47) беше разрешено за определен период от време, за първи път за свине майки, с Регламент (ЕО) № 1436/98 на Комисията (4).
(6)
Използването на препарата от микроорганизми Saccharomyces cerevisiae (CBS 493.94) беше разрешено за определен период от време, за първи път за телета, с Регламент (ЕО) № 1436/98 на Комисията, и за говеда за угояване, с Регламент (ЕО) № 866/1999 на Комисията (5).
(7)
Използването на препарата от микроорганизми Enterococcus faecium (NCIMB 10415) беше разрешено за определен период от време, за първи път за телета, с Регламент (ЕО) № 866/1999 на Комисията.
(8)
Използването на препарата от микроорганизми Enterococcus faecium (DSM 7134) и от Lactobacillus rhamnosus (DSM 7133) беше разрешено за определен период от време, за първи път за телета, с Регламент (ЕО) № 2690/1999 на Комисията (6).
(9)
Бяха предадени нови данни в подкрепа на заявленията за разрешително без ограничение във времето на валидността за тези микроорганизми. Оценката на тези заявления показва, че са изпълнени условията, предвидени в Директива 70/524/ЕИО за издаване на такива разрешителни.
(10)
Съобразно това използването на тези добавки без ограничение във времето следва да бъде разрешено.
(11)
В допълнение на това, Директива 70/524/ЕИО предвижда издаването на разрешителни за определен период от време на базата на нова употреба на добавка, която вече е била разрешена, които разрешителни да се издават за период не по-дълъг от четири години, при наличието на определени условия.
(12)
Използването на препарата от микроорганизми Enterococcus faecium (DSM 10663/NCIMB 10415) беше разрешено за определен период от време, за първи път за прасенца, с Регламент (ЕО) № 1411/1999 на Комисията (7), за телета и за пилета за угояване, с Регламент (ЕО) № 1636/1999 на Комисията (8), и за пуйки за угояване, с Регламент (ЕО) № 1801/2003 на Комисията (9).
(13)
Бяха предадени нови данни в подкрепа на заявлението за удължаване срока на разрешителното за използване на тази добавка при кучетата. Оценката показва, че са изпълнени условията, предвидени в Директива 70/524/ЕИО за издаване на такова разрешително.
(14)
Европейският орган за безопасност на храните представи положително становище на 15 април 2004 г. по отношение на безопасността на добавките, когато те се използват за категорията кучета, и при условията за употреба, определени в приложение II към настоящия регламент.
(15)
Съобразно това използването на Enterococcus faecium, както е посочено в приложение II, трябва да бъде разрешено за период не по-дълъг от четири години.
(16)
Оценката на тези заявления показва, че са необходими определени процедури, за да се предпазят работниците от излагане на добавките, заложени в приложенията. Тази защита трябва да се осигури чрез прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (10).
(17)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратите, които принадлежат към групата „Оцветители, включително пигменти“ и към групата на „Микроорганизмите“, както е посочено в приложение I, са разрешени за употреба като добавки при храненето на животните при условията, определени в същото това приложение.
Член 2
Препаратите, които принадлежат към групата на „Микроорганизмите“, както е посочено в приложение II, са разрешени за употреба като добавки при храненето на животните при условията, определени в същото това приложение.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 юли 2004 година.

Labels: 16
17
0
3
6